[pic] | EVROPSKA KOMISIJA |

Bruselj, 17.6.2010

COM(2010) 315 konč.

PREDLOG SPREMEMBE PRORAČUNA ŠT. 6 K SPLOŠNEMU PRORAČUNU ZA LETO 2010

IZKAZ PRIHODKOV IN ODHODKOV PO ODDELKIH Oddelek II – Evropski svet in Svet Oddelek III – Komisija Oddelek X – Evropska služba za zunanje delovanje

PREDLOG SPREMEMBE PRORAČUNA ŠT. 6 K SPLOŠNEMU PRORAČUNU ZA LETO 2010

IZKAZ PRIHODKOV IN ODHODKOV PO ODDELKIHOddelek II – Evropski svet in SvetOddelek III – KomisijaOddelek X – Evropska služba za zunanje delovanje

Ob upoštevanju:

- Pogodbe o Evropski uniji in zlasti člena 27 Pogodbe,

- Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti s členom 106a Pogodbe,

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[1], in zlasti člena 37 Uredbe,

- predloga Evropske komisije z dne 24. marca 2010 o spremembi Uredbe Sveta št. 1605/202[2],

- splošnega proračuna Evropske unije za proračunsko leto 2010, sprejetega 17. decembra 2009,

- spremembe proračuna št. 1/2010, sprejete 19. maja 2010,

- predlogov spremembe proračuna št. 2/2010[3], 3/2010[4], 4/2010[5] in 5/2010[6].

Evropska komisija iz razlogov, navedenih v obrazložitvenem memorandumu, proračunskemu organu predloži predlog spremembe proračuna št. 6 k proračunu za leto 2010.

SPREMEMBE IZKAZA PRIHODKOV IN ODHODKOV PO ODDELKIH

Spremembe izkaza prihodkov in odhodkov po oddelkih so na voljo na portalu EUR-Lex (http://eur-lex.europa.eu/budget/www/index-sl.htm). Temu dokumentu je za ponazoritev priložena angleška različica sprememb izkaza po oddelkih v proračunskem formatu.

1. OKVIR

1.1. Služba za zunanje delovanje za varno Evropo v spreminjajočem se svetu

1.1.1. Pogodba o Evropski Uniji določa, da visoki predstavnik Unije za zunanje zadeve in varnostno politiko predseduje Svetu za zunanje zadeve, s svojimi predlogi prispeva k oblikovanju skupne zunanje in varnostne politike (SZVP) ter zagotavlja izvajanje sklepov, ki jih sprejmeta Evropski svet in Svet. Visoka predstavnica zastopa Unijo v zadevah, povezanih s SZVP, v imenu Unije vodi dialog s tretjimi osebami in izraža stališča Unije v mednarodnih organizacijah in na mednarodnih konferencah.

1.1.2. Visoki predstavnici pri izpolnjevanju nalog pomaga Evropska služba za zunanje delovanje (v nadaljnjem besedilu: ESZD), kot je določeno v Pogodbi EU.

1.1.3. Učinkovita ESZD je ključnega pomena pri omogočanju EU, da uresničuje strateške cilje iz Lizbonske pogodbe, in pomaga pri krepitvi vloge EU na svetovni ravni, pri čemer skrbi za njeno boljšo prepoznavnost ter se učinkovitejše zavzema za promocijo njenih interesov in vrednot.

1.1.4. Dodana vrednost, ki jo lahko prispeva ESZD k reševanju zapletenih izzivov in odpravljanju groženj, s katerimi se srečuje EU, je njena zmožnost združevanja instrumentov, ki so na voljo. Ta služba bo opravljala svoje delo ob podpori dragocenega strokovnega znanja služb Evropske komisije in generalnega sekretariata Sveta ter izkušenj diplomatskih služb držav članic EU.

1.1.5. V tem okviru Evropska komisija predstavlja to spremembo proračuna kot tehnični predlog, v katerem so upoštevane zahteve visoke predstavnice in osnutek sklepa Sveta, v skladu s katerim naj bi se v zadnji četrtini leta 2010 diplomati iz držav članic EU zaposlili pri ESZD v okviru proračuna EU (začasni uslužbenci).

1.2. Učinkovita organizacijska struktura v okviru fiskalne konsolidacije

1.2.1. Smernice o ustanovitvi ESZD, ki jih je Evropski svet sprejel 29. in 30. oktobra 2009, določajo (točka 16):

„ESZD […] mora biti avtonomna na področju upravnega proračuna in upravljanja osebja. ESZD bi morala soditi v področje uporabe člena 1 finančne uredbe.“

Evropska komisija je zato obema vejama ¸zakonodajnega organa predstavila predlog revizije finančne uredbe (COM …) in 9. junija 2010 sprejela predlog spremembe kadrovskih predpisov (COM(2010) 85). Ta osnutek spremembe proračuna je tretji del v sklopu sprememb, ki jih je treba sprejeti zaradi izvajanja sklepa Sveta o ustanovitvi ESZD.

1.2.2. Visoka predstavnica je 25. marca 2010 predstavila osnutek sklepa Sveta o organizaciji in delovanju Evropske službe za zunanje delovanje.

1.2.3. Ustanovitev ESZD mora temeljiti na načelih stroškovne učinkovitosti, proračunske nevtralnosti ter dobrega in učinkovitega upravljanja.

Pri vzpostavitvi in ustanovitvi ESZD bo treba upoštevati vpliv gospodarske krize na javne finance in potrebo po izvajanju politik fiskalne konsolidacije, kar pomeni, da je treba sprejeti samoomejevalne ukrepe na področju človeških virov, vključno z zaposlovanjem in pogodbami.

1.2.4. Pri ustanovitvi te službe je treba uporabiti prehodne ureditve in postopno vzpostaviti zmogljivosti. V smislu dobrega in učinkovitega upravljanja je treba preprečiti nepotrebno podvajanje nalog, funkcij in virov, ki že obstajajo ali so na voljo v okviru drugih struktur, izkoristiti pa je treba tudi vsako priložnost za racionalizacijo in poenostavitev.

1.2.5. Oddelki in funkcije zadevnih služb generalnega sekretariata Sveta in Komisije se bodo zato prenesli na ESZD. Navedeni so v Prilogi k osnutku sklepa Sveta. Po prenosu na ESZD bo vsak uradnik razporejen na delovno mesto v funkcionalni skupini, ki ustreza njegovemu razredu.

1.2.6. Poleg tega bodo pri ESZD zaposleni nekateri diplomati iz držav članic (začasni uslužbenci). Ko bo ESZD začela delovati s polno močjo leta 2013, bi morala biti tretjina celotnega osebja ESZD na ravni AD iz držav članic.

1.2.7. ESZD bo zato leta 2010 začela delovati s strukturo, ki bo pomagala visoki predstavnici pri izpolnjevanju njenih nalog, hkrati pa bo upoštevala sedanje omejitve v zvezi z upravnimi odhodki (razdelek 5) in okvir fiskalne konsolidacije.

1.3. Takojšnje potrebe po dodatnem osebju za leto 2010

1.3.1. ESZD se mora čim prej ustanoviti in začeti z delovanjem. Z združevanjem služb Komisije in generalnega sekretariata Sveta, prenesenih na ESZD, naj bi se ustvarila sinergija in povečala učinkovitost sedežev. To povečanje učinkovitosti se bo uporabilo tudi za kritje vsaj dela glavnih potreb in dodatnih nalog ESZD.

1.3.2. Kljub temu je treba upoštevati dodatne naloge predsedstva delovnih skupin in odborov, ki pripravljajo Svet za zunanje zadeve, tj. naloge, ki jih službe generalnega sekretariata Sveta in Komisije doslej niso izvajale, ter potrebo po zagotovitvi delovnih mest za ESZD na področju upravljavskih in političnih odborov.

Sedež je zato treba okrepiti z 20 novimi delovnimi mesti AD, da se bo omogočilo ustvarjanje novih delovnih mest na vodilnih položajih, ustanovitev manjše pravne službe in izvajanje dodatnih nalog v zvezi s predsedstvom geografskih in tematskih delovnih skupin. Prva prednostna naloga visoke predstavnice bo zagotovitev čim hitrejšega imenovanja najvišjega vodstva nove strukture. Poleg tega se zahtevajo odobritve za 10 pogodbenih uslužbencev za podporne naloge na sedežu.

1.3.3. Delegacije Unije so sestavni del ESZD. Od 1. januarja 2010 je več kot 60 delegacij EU prevzelo vlogo lokalnega predsedstva, tj. naloge zastopanja, usklajevanja in pogajanja v imenu EU. V takih primerih se morajo delegacije okrepiti, da bodo lahko v celoti izvajale nove naloge.

Delegacije EU nujno potrebujejo 80 novih dodatnih delovnih mest AD, ki bi jih postopoma zapolnili v zadnjem četrtletju leta 2010, in sicer:

- za okrepitev delegacij brez uradnika, ki se ukvarja s političnimi vprašanji, je potrebnih približno 40 novih delovnih mest AD,

- za okrepitev večstranskih delegacij je potrebnih približno 20 novih delovnih mest AD,

- za nadgradnjo regionalnih delegacij in ustanovitve funkcij namestnika vodje delegacij je potrebnih približno 20 novih delovnih mest AD,

- za potrebne podporne naloge je treba zagotoviti dodatne odobritve za 60 lokalnih uslužbencev.

2. POSTOPEK ZA OBLIKOVANJE PRORAčUNA ZA ESZD

2.1. Člen 12(5) osnutka sklepa Sveta o organizaciji in delovanju ESZD določa: „ Najpozneje en mesec po začetku veljavnosti tega sklepa visoki predstavnik Komisiji predloži načrt prihodkov in odhodkov ESZD, vključno z organizacijsko shemo, da ta pripravi predlog spremembe proračuna .“

2.2. Sprememba proračuna, s katero bi bil ustanovljen nov subjekt z ločenim oddelkom v proračunu, bi v običajnih okoliščinah vključevala naslednje:

- kadrovski načrt,

- ustrezne odobritve za plače uradnikov, infrastrukturo in druge tekoče stroške,

- odobritve za druge vrste osebja (vključno s plačami, infrastrukturo in drugimi tekočimi stroški),

- druge upravne odhodke (kot so IT, varnost, misije itd.).

2.3. Da bi lahko ESZD začela avtonomno delovati, je treba čim prej določiti njen proračun. Hkrati bi morali zagotoviti nemoteno delovanje in neprekinjeno izvajanje dejavnosti.

2.4. Večina sredstev za prihodnje delovanje ESZD se bo prenesla iz institucij (Komisije in Sveta), ki sta doslej opravljali večino nalog, ki jih bo v prihodnje opravljala ESZD. To pomeni, da se bosta s predlogom proračuna za ESZD spremenila tudi proračuna teh dveh institucij.

Ker ESZD nima v celoti delujočega proračuna in upravne zmogljivosti, je bil predlog spremembe proračuna za ESZD oblikovan v tesnem sodelovanju med zadevnima prispevajočima institucijama in visoko predstavnico.

2.5. V proračunu ESZD morajo biti načeloma prikazani celotni stroški njenega delovanja.

Vendar je Evropski svet priznal, da je treba pri vzpostavitvi nove institucije premagati nekatere izzive in v členu 27 svojih smernic iz oktobra 2009 izrecno sklenil: „treba bo uporabiti prehodne ureditve in postopno vzpostavitev zmogljivosti“.

Naslednji vidiki so bili opredeljeni kot glavne težave v zvezi z s tem, da se že na začetku določi celotni proračun za ESZD za leto 2010:

- glede na potrebo po združitvi ločenih delov obstoječih uprav v novo ločeno upravo, ESZD na začetku ne bo imela lastnih zmogljivosti za izvajanje svojih obveznosti,

- v sedanji fazi vzpostavitve ESZD še ni popolnega pregleda nad metodami dela in končno organizacijsko strukturo,

- prenehanje pogodbenih in finančnih obveznosti za prispevajoči instituciji ter njihov prenos na ESZD je občutljiv proces, ki ga je treba skrbno pripraviti in izvesti,

- odobritve, ki se prenesejo, je treba natančno izračunati do določenega datuma, ko naj bi se sprejela sprememba proračuna. Če se sprememba proračuna sprejme na drug datum, odobritve morda ne bodo na voljo v proračunu „prave“ institucije, ki jih bo potrebovala, zlasti za plače in različne pogodbene obveznosti,

- prenos finančnih obveznosti in sredstev med tekočim proračunskim letom namesto na začetku proračunskega leta je z računovodskega stališča tvegano.

Zato obstaja resno in realno tveganje za večje motnje v delovanju (vključno z izplačili plač in plačili drugih obveznosti) na sedežu in v delegacijah, kar bi škodilo ugledu novoustanovljene ESZD.

2.6. Kot rešitev za leto 2010 se predlaga oblikovanje spremembe proračuna, ki temelji na pragmatičnem in poenostavljenem pristopu med prehodnim obdobjem (ki zajema zadnjo četrtino leta) in bi morala biti sprejeta do 1. oktobra 2010. Predlagana sprememba proračuna bi tako vključevala naslednje:

- oblikovanje ločenega oddelka proračuna ESZD in njenega kadrovskega načrta v skladu s predlogom Evropske komisije o spremembi finančne uredbe,

- kadrovska načrta v ustreznih oddelkih obeh prispevajočih institucij bosta še vedno vključevali delovna mesta, ki se prenesejo iz Komisije in generalnega sekretariata Sveta, vendar bodo ta navedena v ločenih stolpcih, da se bo zagotovilo neprekinjeno izvajanje upravnih in pogodbenih obveznosti do konca leta. Ta delovna mesta ESZD se bodo črtala iz kadrovskih načrtov Komisije in generalnega direktorata Sveta v proračunu za leto 2011 (pisni predlog spremembe proračuna bo predložen pozneje v letošnjem letu),

- prvi sklop novih delovnih mest AD za opravljanje takojšnjih dodatnih nalog. To bo prispevalo tudi k izpolnitvi obveznosti, da bodo leta 2013 tretjino osebja AD tvorili diplomati iz diplomatskih služb držav članic,

- vse odobritve, vključno z zahtevanimi dodatnimi odobritvami za nova delovna mesta ESZD, bodo vključene v ustrezne proračunske postavke Komisije in generalnega sekretariata Sveta, s čimer se bo omogočilo, da bosta ti dve instituciji zagotavljali vsa plačila (plače, nadomestila, najemnine itd.) in storitve (IT, vzdrževanje, menze itd.) za prihodnje osebje ESZD do konca leta.

Tako bi se zagotovilo neprekinjeno delovanje na sedežih in v delegacijah med prehodnim obdobjem do konca leta.

Visoka predstavnica se bo lahko osredotočila na notranjo organizacijo ESZD in postopke zaposlovanja[7] ter na vzpostavitev polne upravne zmogljivost in zmogljivost finančnega poslovodenja ter jih nadzirala, da bo lahko ESZD s 1. januarjem 2011 prevzela polno odgovornost ter s tem povezane upravne, finančne in pogodbene obveznosti.

2.7. Cilj za proračunsko leto 2011 je, da bi imela ESZD v celoti lasten proračun za leto 2011, vključno z vsemi povezanimi odobritvami. Zato bo treba pravočasno predložiti pisni predlog spremembe k predlogu proračuna za leto 2011, da bo lahko vključen v letni proračunski postopek.

3. SPREMEMBA PRORAčUNA ZA ESZD V LETU 2010

3.1. Struktura proračuna

- V proračunu Evropske unije bo oblikovan nov oddelek X „ Evropska služba za zunanje delovanje “.

- Določi se proračunska struktura za kritje upravnih odhodkov ESZD. Struktura temelji na strukturi, ki jo uporabljajo druge institucije (naslov 1: osebje , naslov 2: odhodki za poslovanje , naslov 3: delegacije ).

3.2. Kadrovski načrt

Prispevajoči instituciji sta določili število delovnih mest iz kadrovskega načrta, ki so povezana s prenosom služb, kot je določeno v sklepu Sveta: 1 114 delovnih mest se prenese na ESZD iz kadrovskega načrta Komisije, 411 delovnih mest (vključno s 43 delovnimi mesti za podporne naloge) pa iz kadrovskega načrta generalnega sekretariata Sveta.

Poleg tega je potrebnih 100 novih delovnih mest za ESZD (20 na sedežu in 80 v delegacijah, pri čemer se slednja postopoma zapolnijo v zadnjem četrtletju leta 2010, tj. 50 % oktobra in 50 % novembra). Zbirna razpredelnica spodaj prikazuje razčlenitev delovnih mest ESZD glede na izvor ter razlikuje med sedeži in delegacijami. Delovna mesta v razpredelnici spodaj vključujejo delovna mesta premeščenega osebja in prosta delovna mesta.

Razpredelnica 1: delovna mesta iz kadrovskega načrta, prenesena iz prispevajočih institucij, in nova delovna mesta, ustvarjena leta 2010

Komisija | Svet | Nova delovna mesta | Skupaj |

Sedež | 675 | 387 | 20 | 1 082 |

Delegacije | 439 | 24 | 80 | 543 |

Skupaj | 1 114 | 411 | 100 | 1 625 |

Spremenjena kadrovska načrta sta priložena v proračunskem formatu.

3.3. Drugi človeški viri (ki niso vključeni v kadrovski načrt)

Odobritve v zvezi z drugimi človeškimi viri (napoteni nacionalni strokovnjaki, pogodbeno osebje, lokalni uslužbenci v delegacijah), ki naj bi se prenesli, vendar niso vključeni v kadrovski načrt, se bodo leta 2010 še naprej financirali iz proračuna prispevajoče institucije.

V tej spremembi proračuna je vključena zahteva po dodatnih odobritvah za ESZD, s katerimi bi pokrili delovna mesta 10 pogodbenih uslužbencev na sedežu in 60 lokalnih uslužbencev v delegacijah. Ker se odobritve ne bodo prerazporedile v proračun ESZD (glej odstavek 2.6), se vpišejo v proračunski oddelek Komisije.

3.4. Drugi upravni odhodki

V letu 2010 ne bo iz prispevajočih institucij v ESZD prerazporejenih nobenih odobritev za druge upravne odhodke (najemnina, odhodki za misije, IT itd.). Vključene so v ustrezne oddelke Komisije in generalnega sekretariata Sveta.

4. SKLEPNE UGOTOVITVE

Zaradi vzpostavitve ESZD se s to spremembo proračuna v skladu s predlogom Evropske komisije o spremembi finančne uredbe predlagajo uvedba novega oddelka X (Evropska služba za zunanje delovanje) in s tem povezane spremembe proračunskega oddelka II (Evropski Svet in Svet) in oddelka III (Komisija), kot je navedeno v Prilogi.

V oddelku X se oblikuje nov kadrovski načrt za ESZD. Vključuje 411 delovnih mest, prenesenih na ESZD iz oddelka II (Evropski Svet in Svet), in 1 114 delovnih mest, prenesenih iz oddelka III (Komisija). Vključuje tudi 100 dodatnih novih delovnih mest AD za ESZD, od katerih jih je 80 v delegacijah.

Dodatni odhodki so potrebni za 100 novih delovnih mest ter za dodatne odobritve za 60 dodatnih lokalnih uslužbencev v delegacijah in 10 pogodbenih uslužbencev na sedežu, ki jih zahteva visoka predstavnica, da se bodo izpolnile dodatne naloge, ki jih določa Pogodba. S temi dodatnimi delovnimi mesti se bodo že leta 2010 postopno začeli izvajati sklepi Sveta, po katerih naj bi bila leta 2013 ena tretjina osebja AD v ESZD diplomatov iz diplomatskih služb držav članic EU.

5. ZBIRNA RAZPREDELNICA PO RAZDELKIH FINANčNEGA OKVIRA

Finančni okvir Razdelek/podrazdelek | Finančni okvir 2010 | Proračun 2010 (vključno s SP 1 in PSP 2 do PSP 5) | PSP 6/2010 | Proračun 2010 (vključno s SP 1 in PSP 2 do PSP 6) |

|OPO |OP |OPO |OP |OPO |OP |OPO |OP | | 1. TRAJNOSTNA RAST | | | | | | | | | | 1a. Konkurenčnost za rast in zaposlovanje |14 167 000 000 | |14 861 853 253 |11 342 270 803 | | |14 861 853 253 |11 342 270 803 | |1b. Kohezija za rast in zaposlovanje |49 388 000 000 | |49 387 592 092 |36 384 885 000 | | |49 387 592 092 |36 384 885 000 | | Skupaj | 63 555 000 000 | |64 249 445 345 |47 727 155 803 | | |64 249 445 345 |47 727 155 803 | | Razlika do zgornje meje[8] | | |–194 445 345 | | | |–194 445 345 | | | 2. OHRANJANJE IN UPRAVLJANJE NARAVNIH VIROV | | | | | | | | | | Od tega odhodki, povezani s trgom, in neposredna izplačila |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Skupaj | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Razlika do zgornje meje | | |456 166 698 | | | |456 166 698 | | | 3. DRŽAVLJANSTVO, SVOBODA, VARNOST IN PRAVICA | | | | | | | | | | 3a. Svoboda, varnost in pravica |1 025 000 000 | |1 006 487 370 |738 570 370 | | |1 006 487 370 |738 570 370 | |3b. Državljanstvo |668 000 000 | |668 000 000 |659 387 500 | | |668 000 000 |659 387 500 | | Skupaj | 1 693 000 000 | |1 674 487 370 |1 397 957 870 | | |1 674 487 370 |1 397 957 870 | | Razlika do zgornje meje[9] | | |18 512 630 | | | |18 512 630 | | | 4. EU KOT GLOBALNI AKTER[10]: | 7 893 000 000 | | 8 160 182 000 |7 787 695 183 | | | 8 160 182 000 |7 787 695 183 | | Razlika do zgornje meje | | | –18 300 000 | | | | –18 300 000 | | | 5. UPRAVA[11] |7 882 000 000 | |7 908 983 423 |7 908 478 423 |9 521 362 |9 521 362 |7 918 504 785 |7 917 999 785 | | Razlika do zgornje meje | | | 53 016 577 | | | |43 495 215 | | | SKUPAJ | 140 978 000 000 |134 289 000 000 |141 491 931 440 |122 956 928 088 | | |141 501 452 802 |122 966 449 450 | | Razlika do zgornje meje | | |528 250 560 |11 660 953 912 | | |518 729 198 |11 651 432 550 | |

[1] UL L 248, 16.9.2002, str. 1.

[2] COM(2010) 85.

[3] COM(2010) 108.

[4] COM(2010) 149.

[5] COM(2010) 169.

[6] COM(2010) 320.

[7] Vse zaposlitve do 1. 1. 2011 bodo uradno opravljene v imenu Komisije. Vendar bo Komisija v celoti prenesla ustrezne pristojnosti organa za imenovanje / organa za sklepanje pogodb na visoko predstavnico v njeni vlogi podpredsednice Komisije, s čimer bo dobila izključno pristojnost za izbirni postopek.

[8] Evropski sklad za prilagoditev globalizaciji (ESPG) ni vključen v izračun razlike do zgornje meje v okviru razdelka 1a (500 milijonov EUR). 195 milijonov EUR nad zgornjo mejo se financira z uporabo instrumenta prilagodljivosti.

[9] Vključeni znesek Solidarnostnega sklada Evropske unije (EUSF) se vnese dodatno, poleg ustreznih razdelkov, kakor je predvideno v Medinstitucionalnem sporazumu z dne 17. maja 2006 (UL C 139, 14.6.2006).

[10] Pri razpoložljivi razliki v razdelku 4 za leto 2010 se ne upoštevajo odobritve, povezane z rezervo za nujno pomoč (248,9 milijona EUR).

[11] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 80 milijonov EUR pri prispevkih osebja za sistem pokojninskega zavarovanja.